
צו תעריף המכס והפטורים ומס קנייה על טובין (תיקון מס' 3), התשפ"ב-2021, הטיל מס קנייה על כלים חד- פעמיים, זאת בהתאם להחלטת הממשלה מס' 261 מיום 1 באוגוסט 2021 בעניין הפחתת השימוש בכלים חד-פעמיים מפלסטיק. במסגרת צו זה מוצע לתקן את צו תעריף המכס והפטורים וממס קנייה על טובין, התשע"ז-2017 על מנת לבטל את מס הקנייה על כלים חד-פעמיים עד תום שנת 2023, וזאת בציפייה שביטול המס יוזיל את מחירם של המוצרים לצרכן. 

הפסד הכנסות המדינה ממסים צפוי לעמוד על 330 מיליון שקלים חדשים.
בתום השנה יבחנו יעילותו בהוזלת המחיר לצרכן וכן העלות התקציבית.

דרך מימון הפסד הכנסות המדינה בשל צו זה, לעניין סעיף 40(ב) לחוק יסודות התקציב, התשמ"ה-1985, היא הפחתת שיעור הפרשת המס לפי חוק מיסוי מקרקעין, לקרן תשלום פיצויים בעד נזקי מלחמה ובצורת. לצורך כך יקודם תיקון לתקנות תקנות מס רכוש וקרן פיצויים (שיעור ההפרשה לקרן פיצויים), התשנ"א-1991.

טיוטת צו מטעם משרד האוצר: 

	בתוקף סמכותי לפי סעיפים 3 ו-5  לפקודת תעריף המכס והפטורים, 1937[footnoteRef:1], לפי סעיף 1 לחוק מסי מכס ובלו (שינוי התעריף), התש"ט-1949[footnoteRef:2], ולפי סעיף 3 לחוק מס קנייה (טובין ושירותים), התשי"ב-1952[footnoteRef:3], אני מצווה לאמור: [1:  ע"ר 1937, תוס' 1, עמ' 183; ס"ח התשכ"ה, עמ' 118.]  [2:  ס"ח התש"ט, עמ' 154, התש"ך עמ' 18; התשמ"ד, עמ' 161.]  [3:  ס"ח התשי"ב, עמ' 344; התש"ן עמ' 190, התשס"ז, עמ' 66.] 

	1. 
	בתקופה שעד יום י"ט בטבת התשפ"ד (31 בדצמבר 2023) יראו כאילו בתוספת הראשונה לצו תעריף המכס והפטורים וממס קנייה על טובין, התשע"ז-2017[footnoteRef:4]-  [4:  ק"ת- שיעורי מק"ח התשע"ז, עמ' 41; התשפ"ב, עמ' 20 ועמ' 70.] 


	
	
	
	(1) בפרט 39.17, בסעיף 329100, בטור ד', במקום האמור בא "-";

	
	
	
	(2) בפרט 39.24, בסעיפים 101100, 101200 ו-101300, בטור ד', במקום האמור בא "-";

	
	
	
	(3) בפרט 48.23, בסעיפים 691000, 692000 ו-907000, בטור ד', במקום האמור בא "-";

	
	
	
	(4) בפרט 98.02, בטור ב', המילים "כלים או קשיות שתיה שחל עליהם מס קנייה לפי כל פרט מפרטי תוספת זו"- יימחקו;

	
	
	
	(5) בפרט 98.03, בטור ב', המילים "כלים או קשיות שתיה שחל עליהם מס קנייה לפי כל פרט מפרטי תוספת זו"- יימחקו;

	
	
	
	(6) בפרט 98.04, בטור ב', המילים "כלים או קשיות שתיה שחל עליהם מס קנייה לפי כל פרט מפרטי תוספת זו"- יימחקו.




___ ב________ התש_______ (___ ב________ ____20)
 (חמ 3-1906-ת1)

__________________
בצלאל סמוטריץ'
שר האוצר

דברי הסבר
צו תעריף המכס והפטורים ומס קנייה על טובין (תיקון מס' 3), התשפ"ב-2021 הטיל מס קנייה על כלים חד- פעמיים. במסגרת צו זה מוצע לתקן את צו תעריף המכס והפטורים וממס קנייה על טובין, התשע"ז-2017 (להלן- צו תעריף המכס) על מנת לבטל את מס הקנייה על כלים חד-פעמיים, והכל כפי שיפורט להלן. מוצע כי ביטול המס ייעשה במסגרת הוראת שעה שתוקפה עד סוף שנת 2023.
הפסד הכנסות המדינה ממסים צפוי לעמוד על 330 מיליון שקלים חדשים.

פסקאות (1) עד (3)
כלים חד-פעמיים מסווגים בפרטי מכס שפרקים 39 ו-48 לצו תעריף המכס. בפסקאות אלה מוצע לבטל את מס הקנייה החל על כלים חד-פעמיים.

פסקאות (4) עד (6) 
בפרק 98 מסווגים טובין המיובאים ביבוא אישי בפטור ממס קנייה. כיום לא ניתן לסווג כלים חד-פעמיים בפרטי המכס הפטורים. בפסקאות אלה מוצע לתקן את פרטי המכס הרלוונטיים מפרק 98 על מנת שניתן יהיה לסווג כלים חד-פעמיים בפרטי המכס הפטורים.

